
QUiENAM FUERIT MULIERUM APUD 
VETERES GRiECOS CONDITIO ? 

Qu^STiONEM sane multiplicem ingredimur: 
nam permagnae fuerunt saeculi Homerici, Dorum et 
lonum, tam in hac re, quam in aliis dissimilitudi- 
nes. Itaque orationem nostram ita disponamus,ut 
quae sint uniuscujusque gentis vel SBtatis propria, 
quae denique GrsBCorum omnium communia, pro 
virili ostendamus. Modo meminerimus eos, de 
quibus a^tur, non Graecos solum fuisse, sed ho- 
mines: apud hominesvero quosvis non posse 
non multum valere mulierum formam atque in- 
genium» matrum auctoritatem, uxorum caritatem, 
liberorum pignora. Ne forte, dum omnia formuKs 
quibusdam luculentioribus quam verioribus ob- 
stringimus, intelligendo, quod ait Terentius^ fa- 
ciamus» ut nihil intelligamus. 

Heroica autem virtus, ut a Jove principium 
capiamus, bellica quaedam fuit, et cum eximiis 
corporis viribus conjuncta. Cujus natura mulie- 
bris cum particeps esse nequeat, fieri non potuit 
quin, ut a perfectione summa ablegata, aequo mi- 
a2 

noris aestimaretar. Mulierum tamen conditionem 
honestiorem fuisse multo atque digniorem apud 
Homericos illos, quam in liberrimis, si Dis placet, 
recentioris Graeciae civitatibus, et credo, et me 
probaturum spero. Cujus rei causae sunt ab ipsd, 
Heroum indole repetendae. Hanc vero, ut car- 
minum Homericorum speculo utaris, Heroum 
Occidentalium non prorsus dissimilem fuisse 
dixeris: modo religiones eximas, et qui ab iis 
pendent mores atque affectus. Argumento, ne 
acta toties agamus, Shakesperius erit noster, qui 
Christianorum Equitum mores atque sermones^ 
non sine convenientia quadam atque decenti&> 
personis Homericis mutuos dederit. Istiusmodi 
vero animus, ut sublimior est ac generosior, ita 
sufipte naturd foeminarum quodammodo verecun- 
diam afiert : certe non is est, qui in imbecilliores 
se fortem praebeat, aut justam iis libertatem in- 
dignis suspicionibus praecidat. Sed exempla pro- 
ferre in promptu est. Ipsius Hectoris persona, in 
qua, ut nobis, ita sibimet ipsi admodum placuisse 
Homerum libenter crediderim, unde magis colorem 
trahit, quam ab egregi& ill& tum uxoris caritate 
tum caeterarum mulierum observanti^ ? Hic enim, 
orantibus suis, ut se ultrici Achillis irae subtrahat» 
obstinato in mortem animo ita secum reputat ; 
vijv S* efre) £Xs(rot Xaov aTouria)Jvi<riv SjUrjjo-iy 
oiSfOfuxi Tgwag xu) TPQ.AAAS k\K8<rnriw>^s. 

Eodem spectant, qu» super mortuo testificatur 
Helena : 

aAX' otiiroD %ET axoucra Koxiy &ro^, ouS* ojtv^Xov 
oAX' 61 r[g /xs xai fltXXo; ffv) fuyiqotcriv |y/ffroi— - 
i^XA^ (Tu T^vy' iTrlso-o*! vetgou(pei[ji^o$ xariguKes 
o-jj r' oLyavo^qo(r6v^ xa) 0*0»^ &yoLVoig hvw<ri, 

Tum vero Achilles etiam, Heroum princeps et 
exemplar, quanquam in plerisque parum humanus, 
Briseida suam satis honeste habet, idemque verbis 
optime conceptis amorem conjugalem laudat, 

CT-gl ^OTiff «v^g ayoAli xoLi e^ipgcov 

T^v auToD ^iXiet xa) x^Ssra^ 00$ xa) lyeo r^v 
Ix ivfiov ^iXsov, $ougixr^n]v ?re^ louo^av. 

Nec alio verti debet quod Homerus, sive quis alius 
fuerit Hymni ApoUinaris auctor, aretalogorum 
Occidentalium prope ritu, gloriam canendi suam 
virginibus Deliis servandam commendat atque 
praedicandam. Dein mulierum nobilium aeque ac 
virorum nomina Epica illa l^rfteraiv magniiicentia 
ubique cumulantur; nec vel unum, quod sciam 
equidem, Homeri locum inveneris, quo foeminei 
generis contemptus, nedum odium significetur. 

Accedit quod vita eonim hominum agrestis erat 
atque soluta, et naturam, ut quae maxime, vivam 

et incorraptam referens: quod amplificand» rei 
muliebris esse satis est perspicuum. Nondum 
ingruerat illa publicsB felicitatis notio, quae cum 
privata non posset satis consistere. Nondum 
GraBcis desierat res cara esse Domus. Pro uxori- 
bus adhuc et liberis, non pro patri^ tantum et 
gloria pugnant. Bello confecto patresfamilias 
fiunt, non oratores, judices, athletse publici. Ita- 
que mulierum Homericarum, sicut virorum, vita 
nobis depicta est simplex sane et rustica, cultusque 
et artium elegantiorum expers, eadem tamen dulcis 
et honesta, et naturae accommodata. In aBdibus 
quidem interioribus nimium SBtatem degunt, non 
tamen, ut Asiaticse pleraeque et Athenienses, in iis 
perpetuo obserantur. In atrio, ac medio con- 
vivarum circulo quotidie sedet Arete: virorum 
sermonibus interest Helena: libere in publicum 
prodeunt Nausicaa, Andromache, Troades aliae: 
descendit in procorum coetum Penelope, quan- 
quam, ut res postulabat, cautius, et non sine 
comitibus. Dein studia mulierum videmus ad 
nostram politiorum hominum elegantiam satis 
mehercle inurbana. Reges, regumque pueri ar- 
menta custodiunt, boves ad epulas vel sacrificia 
caedunt atque torrent. Regum uxores atque filiae 
artem textoriam, cujus, ut apud Heroinas Chris- 
tianas, laus maxima, exercent, ancillis pensa 
dividunt, penum curant, liberos, civitate nondum 

intercedente, educant Inter hsc dies decurrit, 
nisi aut hospes forte, aut institor Phcenicius, res 
magna et memorabilis, intervenerit. Tum ludendi 
ac feriandi est occasio, quoties aut una, ut Troades, 
aut singulas cum ancillis suis, ut Nausicaa, vestes 
ad fluvium abluendas deferant. Quid Isetissimos 
illos dicamus messis ac vindemias labores ; quid 
choros sive sacros, sive oblectationis tantum causa 
institutos, quos junctae cum adolescentulis puellas, 
festo vestitu, populo circum spectante celebrant. 
Quae omnia consuetudinis, amicitia^, amoris deni- 
que opportunitates habent 

Quodsi ipsos animorum habitus, certissima con- 
ditionis in utramque partem indicia, respezeris, si 
quatenus Homeri aequales indolis foemineae suavi- 
tatem, puritatem, elationem cognoverint, anquiras, 
videas nimirum matnim, filiarum, conjugum per- 
sonas gratia qu&dam nativa plenas, sine fuco ac 
fallaciis. Putidum esset recensere illa, quae om- 
nium, qui GraBcas litteras degustaverint, animis 
penitus inhaBrent — Nausicaae adolescentiam piam, 
candidam, pudicam — ^Penelopes fidem incor- 
ruptam, majestatem vere regiam, et vel procorum 
insolentiae venerandam — ^Andromaches animam in 
uno defixam, supremum cum viro colloquium, vix 
siccis oculis recolendum, lamentationes mentem 
sui parte orbatam divinitus exprimentes 

a^TOV Se TOKffUO'! yoov xa) vivios edijxa; 

^Exro^* ffboi 8e jxaXiora XeAs/il^ffrai dEXyea ktfygi, 
ov yaq fsAi Mfl^xm Xep^eoov Ix x^^^^ ogB^as 
ou$e r/ jxoi elirs^ wxivov em^, o3 re xev aieS 
jxejxvpjxijy, vuxra^ re xai ^jxara Sox^up^eovo^a. 

CsBterum haud scio an argumeDtum vel maximum 
^iXoyuve/a; istius HomericsB ab ips^, Helenae per- 
sona sit repetendum. Opus vero man(is artificis 
palmarium ! Quod qui condidit, posset idem 
penitus explicare; acleo subtilis est atque com- 
plexa ; adeo Iridos prope ritu oculos fallit atque 
fatigat. Ut eam, quocunque incedat, quasi pur- 
pureum lumen ambit ! Ut divinam pulchritudinem 
per senum admirantium susurros sentimus potius 
quam videmus! Ac vellem, inquies, Homerus 
artis SU8B quod praBStantissimum erat, in castitatis 
potius laudes coUocasset. Verum enimvero hoc 
ipsum est, in quo maxime laborat sasculnm Ho- 
mericum et a Christiano illo immane quantum 
discrepat : nempe quod ut nec viris veriverbii, ita 
non foeminis pudicitiae labem admittere summum 
habetur nefas, et vel morte magis formidandum. 
Nolo equidem in re ingrata immorari. Verum 
Helena numquid facinoris sui conscientia videtur 
angi, qu8B coram Menelao, coram hospitibus de 
Troj4 libere loquatur ? Numquid sentit Menelaus 
se foeminaB recuperasse corpus, puram uxoris ani- 
mam non recuperasse ? Cujus mulierum pravitatis 

ea, ut fit, virorum in causa est levitas, quae omnem 
thalami sanctitatem dirimit. AdemptA vero pu- 
dicitiii, quasi unico foemineae majestatis titulo, non 
mirum est, nusquam apparere generis illius vere- 
cundiam constantem, religiosam, late difiusam, 
qualem apud GermanicaB stirpis gentes a primor- 
diis usque prsBvaluisse auctorem habemus Tacitum. 
Tantum abest, ut servitutem videas decoram illam 
atque superbam, quam Burkius noster vocat, quSi 
emolliantur mores, excitentur officia, vitae quoti- 
dianse curriculo lumeu atquedignitas accedat — tan- 
tum abest ut Amorem illum deprehendas, qui foemi- 
narum omnium reverentia quasi in unam contracta, 
actionum nobiliura fontes in se atque praemia con- 
tineat. Emuntur magis uxores, quam ambiuntur; 
nec animi, ut apud Christianos, sed corpora ferme 
appetuntur. Quod satis ridicule refert Ajacis 
stolida socordia septem Achilli mulieres pro una 
promittentis, ac demirantis, quidnam amplius 
desideret. 

Postremo meminerimus oportet, eas, quas tam 
pulchre nobis Homerus depingit, regio esse loco : 
de plebeiis pauca tradi: servarum sortem etsi 
tolerabiliorem, quam apud recentiores fuerit Grae- 
cos, satis duram tamen et laboriosam prodi : tum 
omnia poetam jure suo verisimiUa quidem ponere, 
sed eadem veris pulchriora. Homerico saBculo 
non, quemadmodum Christiano illi, annalium ex- 



10 QUiSNAM FUERIT MUUERUM 

titisse scriptores, unde vatem arguas: fatomm 
beneficio, non veritate corrumpi importuna Mu- 
sarum illud Elysium, curarum diverticulum, solis 
ac pulveris refrigerium; cui non injuria illa trans- 
miseriSy quibus Deorum sedem Homerus exomavit. 

otrr' ayejttoicj TJVao-o-grai, otjre ttot Ojx/3gcp 

deieTou^ ovre ylm enimKvaraiy aAAa /xaX' aligv^ 
TreTrrarai ayye^eXo^, Xsuxij S' hnUigofie» alykri. 

Ut vero dissipatur quasi nubes illa, quas post 
Homericam aetatem rebus Hellenicis obvolvitur, 
relucescente continuo mutata videmus omnia ; 
nec civilia magis, quam domeslica. Pro solut& 
rusticorum hominum vicinitate ubique fere invasit 
urbanorum societas arcta et pene familiaiis: simul 
Civitatis species illa, morum Hellenicorum pestis 
atque conturbatrix, qu^ omnium actionum fines, 
omnis felicitas, in publicum conferrentur, tolleretur 
propemodum vita ac felicitas domestica: quo facto 
non potuit non multum imminui generis foeminei 
dignitas atque momentum. Quam sane morum 
mutationem refert tum Architecturae ratio summa 
a privatis asdificiis, satis illis quidem apud Home- 
ricos amplis atque commodis, in publicorum ope- 
rum magnificentiam conversa, tum certaminum et 
spectaculorum, ut qusB res essent utilitatis ac de- 
lectationis publicaB, sumptus ultra modum amplifi- 

cati. Et profecto Grsecos ad aBtatem in publico 
degendam ccelum ipsum nimis alliciebat. Enim- 
vero domesticsB felicitatis et honestatis tum Ro- 
manae tum Teutonicse multum intererant Virgiliana 
iUa 

<* Et quidam seros hibemi ad lumiDis ignes 
" Pervigilat, ferroque faces inspicat acuto. 
" Interea longum cantu solata laborem 
" Argoto conjux percurrit pectine telas/' 

Ejusdem erat rationis, quod a ludis pablicis, ut a 
summo liberorum hominum consortio^nunc demum 
fcBminsB excluderentur. Neque cum h&c civilis con- 
suetudinisdepravatione non conjunctissimam fuisse 
censeo, quamvis Heroica qusedam exemplaria an- 
testantem, immodicam illam AmicitiaB vehemen- 
tiam, cujus malum nequaquam gravissimum erat, 
quod affectus hominum a consanguineis suis atque 
uxoribus penitus avocaret. Cujus documento 
egregio esse potest Aristoteles, qui caritatibus om- 
nibus sub uno AmicitisB nomine comprehensis 
eam solam esse perfectam judicat, quae inter pares 
contrahatur ; amorem vero conjugalem, utpote qui 
sit in imparibus, vix currente calamo attingit. 
Postremo, quod gravissimum est, universa honesti 
notione in actiones publicas, et quasi in lucem 
oculosque omnium collat^, nulla conjugii sanc- 
titasi nullum officium, utiiitas tantum relinquitur 

physica qusedam atque politica. Morum vetus^ 
tiorum suprema fortasse vestigia apud Achaicas 
Italis, i£olicas BoeotiaB ac Lesbi civitates depre- 
henderis: ex illis certe Pythagoricae complures 
foeminaB exstiterunt, ex his Corinna, Myrtis, et 
cum discipulis suis Sappho ; quarum libertas 
honesta et litterata adeo contra morem et rectum 
alienis videbatur, ut laesae continuo pudicitiae in- 
simularetur. Nam cum eruditio omnis et educatio 
publicam solum felicitatem spectare crederetur, 
£eri non potuit, quin adimeretur iis, quarum in 
felicitate public& partes nullae esse viderentur. 
Quod autem arctius domi occluderentur fcBminae, 
partim ea, quae memoravimus in causa fuisse cen- 
seo, partim derelictas res rusticas, et servorum 
manibus transmissas, partim ingenia ipsa homi- 
num sub hujusmodi institutis et opinionibus vi- 
ventium. Quae quidem omnia ita praetervehamur 
oportet, ut quae per totum fere orationis cursum 
respicienda sint et observanda. 

Jam civitatum vere Hellenicarum duae sunt 
primariae, et quasi in eodem genere diversissimae : 
Sparta scilicet atque Athense. Quarum adeo non 
tam in rebus bellicis atque civilibus, quae in 
gentes, ut nunc sunt, Occidentales commode tra- 
duci vix possunt, quam in opinionibus et moribus 
demum investigandis cognitionis summa nobis 
posita est. Itaque circa has potissimum nostra 

versetur oratio. Quorsum eiiim attinet vicinitatis 
^gyptiffi in Cyrenaicis fGeminis, Lydiae atque 
Cariae in lonicis contagionem, foedos Mileti qu»- 
stus, pretiosa Corinthi dedecora, nec certa nec 
digna cognitu vestigare atque odorari ? In Spar- 
tanorum autem exercitu illo potius quam civitate, 
ubi omnis ferme setas esset aut militia, aut edu- 
eatio militariS) aut castrensis quidam militum con- 
victuSy quse mulierum esse virtus aut officia, quo 
tandem censeri potuit natura muliebris, nisi pa- 
riendo milites ? Itaque hunc in finem quasi uni- 
cum dum cives suas institueret Lycurgus, non 
ingeniorum diversitates, non pudoris aut naturss 
jura magni sBstimavit. Cujus disciplinae non mala 
dicam sed flagitia, quantum aberat ut compensare 
posset aut libertas virginibus necessario permissa, 
aut siqua fieret in choris gymnicis masculae cujus- 
dam gratiae et pulchritudinis exhibitio. Tum ejus- 
dem consilii erat, quod in connubia quoque, ut 
rem non juris privati sed officii publici, leges 
invaderent, quod adulterium etiam, modo libe- 
rorum quasi Iributo solvendo fieret, teste Xeno- 
phonte, nonnunquam sanciretur. Dein matronffi, 
adempt& virginum institutione pariter et libertate, 
non adeo facile divinaveris, quomodo aetatem 
degerint : quippe quibus rei familiaris curam 
Helotesy virorum exceptionem syssitia, Uberorum 
denique educationem civitas praeriperet. Quis 

intercedat, quominus credamus adolescentide illi 
actuossB ac pene yiolentse senectam successisse 
vacuam quandam atque molestam, et studiorum 
omnium expertem ? 

Neque uUus tamen infitias ibo mulieres ut non 
in feliciore, certe in honestiore loco Spartae fuisse, 
quam Athenis. Enimvero splendida permulta, 
quaedam etiam bona LycurgicaB isti discipUnae 
non tam inerant, quam adjungebantur. Quorum 
inter prima numerandum est, quod recisis homi* 
num libidinibus, non nomine solum sed revera 
singulas uxores haberent, et, qu8B alioquin esse 
nulla potest, alta sequeretur et religiosa mulierum 
castitas. Deinde non veram fortitudinem, vel ad 
Helotas reprimendos, confirmaveris, quin ela- 
tionem ingenii quandam et magnanimitatem ex^- 
eitaveris, magnanimitas vero, quod supra monui- 
mus, nusquam non fGeminarum afiert verecundiam. 
Bellicosissimam quamque gentem yvvaiKOKgoereMM 
verissime docet Aristoteles. Rem acu tetigit La- 
eaena illa, quse, cum interrogasset aliquis, cumam 
soIaB Spartanae viris imperarent; quia sola^, re- 
spondit, parimus viros. Matronae dignissimo 
nomine Eeo^oTvai appellatas, nec usquam Graecias 
tam magna erat foemineas opinionis in utramque 
partem aestimatio. Adsistebant gymnasiis virgines 
laudem atque inf^miam quasi pro tribunali largi* 
entes. Tum Spartanus quisque ad bellum pro- 

ficiscens clypeum a matre aut uxore accipiebat. 
Ad eandem aut referebat eum, aut in eo re- 
ferebatur. * Malo in rumore es/ dixit cuipiam, 
qui infamis a bello redierat, mater, ^ quem aut 
diluere te oportet, aut mori.' Quid, quod ei, qui 
fortitudinis labem contraxerat, nubere refugiebant 
omnes, quod inventeB etiam, qusB suos ipsarum 
filios ob ignavias crimen occiderent. SententisB 
vero illae, a Lacsenis nobilibus editae, quas Plu- 
tarchus litteris exaravit, quam plane animas Ly- 
curgicae disciplin» spiritu afflatas referunt ! Non 
injuria sane Deas pariter ac Deos armatas sibi 
fingebant Lacedaemonii. Non immerito dixeris 
memorabile illud ac prope unicum obedientisB 
SpartanaB specimen apud Tbermopylas editum tam 
ad fceminas, quam ad viros, tam ad Gorgo quam 
ad Leonidam pertinuisse. Modo meminerimus 
hanc speciem unanimitatis politicaB adeo magni* 
ficam non potuisse non, quod ad foeminas attinet, 
omnium depravatione quadam et protervitate 
odios&9 ultimis vero mollioris cujusque et im- 
becillioris animi miseriis constare. 

Egregiam vero civitatem, si ut flecti parumper 
natura, ita penitus immutari posset; si caeteri 
homines aut nusquam fuissent, aut hostes ! Cujus 
corruptionem per diversarum gentium contagia, 
per imperiorum illecebras, per ipsum denique 
temporis decursum immutabilia qusBque anti- 

quantem non nostr» est institutionis sequi. Veram 
in vietft atque caduca republicay et flux& Lycurgi 
disciplin, quamnamft auguremur mulieram fuisse 
conditionem? Eam opinor, quam Aristoteles, in 
secundo Politicoram libro in civitatis primordia 
revocat. Is enim institutis Lacedaemoniis id vitio 
vertit, quod foeminaB non, sicut viri, Lycurgi legibus 
subditaB fuerint, quod licenti& efiraBnft lasciviant, 
luxui indulgeant, agroram magn& parte per dotes 
et haereditates occupatft nimium praBvaleant, con- 
silia etiam publica studiis iniquis invadant atque 
perturbent. Adjicit, et exemplo probat, audaciam 
illam tantopere qusesitam nihilo magis in bellicis, 
quam in quotidianis vitas rebus proiiiisse. The- 
banis, scilicet» arma inferentibus, plus turbarum 
civibus prsBbuisse foeminas, quam ipsos hostes. 
Quid autem verisimilius, quam mulieres Spartanas 
ita degenerasse, ut pro masculis virtutibus mas- 
culas induerent libidines, pro £9rtitadine pristinA 
ill& moram immanitatem quandam et insolentiam 
assumerent, pro just^ opinionum auctoritate do- 
minationem reram publicaram injustam atque 
noxiam per opes et partium studia compararent ? 
QusB si ita fuerint, debent certe vim cumulare 
sententiis illis, quas totus annalium Spartanorum 
cursus prodocet ac prope clamitat. Quarum una 
esty ne legibus omnino nimium confidas : in ipsis 
qusBrendum animisy quo contra animoram de- 

pravationem lucteris ; altera/ ne quid contra na* 
turam legibus contendas: gravem profecto eam 
majestatis suse Isesse esse vindicem. 

Quem errorem scilicet egregie declinasse sibi 
videbantur illi, ad quoi^ devenit oratio nostra, 
Spartanorum semuli Athenienses. Quid igitur ? — 
in adult& jam atque matura DemocratiS,, cujus 
imago, ut opinor, semper mentibus nostris ob- 
versatur, quoties de moribus Atheniensibus loqua^ 
mur, si quis Periclem, puta, interrogasset, quisnam 
libertate ill& tam decantata esset dignus, nonne 
responsurus fuisset ; eum, qui civis natu esset et 
ingenuus, idemque moribus honestus? Quid igitur 
in caus^ est, quominus eam foeminis quoque im- 
pertias? Nam imbecillitas, credo, quam causari 
potes, nibil natalibus aut morum honestati officit. 
Ecce 'libertatem tuam dimidift sui parte mancam 
et imperfectam. Nisi forte eam libertatem intel- 
ligis, qufi effirenentQT libidines potentiorum. Quod 
si concedas, nunc demum ratio tua sibi consentit. 
Nihil contra libertatis nomen faciunt cives tui, 
quod terrarum omnium dominationem quo jure 
quftque injuri£l sibi moliuntur, quod imperant 
servis, inquilinis, sociis, quod mulierum denique 
imbecillitati superbe atque nefarie insultant. Nec 
admirationem ulli movere debet, si odiosum illum 
sui amorem, quo, sub speciosis nominibus comitia 
flagrant, in domesticam quoque vitam ferant, et 

qui tyrannidos nomen abominantur, in eas, quas 
natur^ sibi subjectas habent, tyranni sint omnium 
^avissimi. Jam voluntatem publicam leges nimi- 
rum declarabunt: iu quibus non injuri^ dixeris 
eam mulierum rationem fuisse babitam, ut quae 
nec cives essent, nec homines. Siquidem huma- 
num non est, ut res mancipi, in judiciorum venire 
disceptationem, abjudicari aliis, aliis adjudicari, 
quod in iis fceminis, quae haBreditatem cepissent, 
etiam post nuptias usuvenisse constat. Deinde 
institutum ut mulieres sub tutela, vel matres filio* 
rum, nunquam non viverent. Gynaeconomorum 
officia explicare non admodum est in promptu. 
Tantum liquet, censoriam quandam fuisse eorum 
in mulieres potestatem, quae pravitatem argueret 
tum illorum qui sancirent, tum illarum, quibus 
sanciretur. NuUus foeminarum in civitate%locus, 
nuUa porro vivendi causa, nisi ut cives Athenienses 
pariant. Quonim profecto stirps regia ne con- 
taminetur, non quo connubiorum sanctitas serve- 
tur, adulteria et inquilinorum connubia juxta 
poenis ssBvissimis coercentur. 

Verum ut a scriptis legibus ad morum leges 
non scriptas, et efficaciores multo transeamus : in 
civitate ill^, cujus summa esset ratio, nihil coer*^ 
cere, educare omnia, ea erat mulierum institutio, 
ut coercerentur tantum, non educarentur. In me- 
diis artium ac litterarum splendoribus, in urbe. 

quod ait Pericles, GrsBcise magistrft, virgines Athe- 
nienses, civium consortes et matres olim futursB, 
cubiculorum tenebris absconditse, ab omnium 
rerum aspectu, auditu, cognitione ablegatae, vitam 
et Athenas quasi per transennam prospicientes, 
bene texere, bene coquere, bene modestiam ser- 
vare, hoc est, nihil velle aut muttire, a matribus 
sui similibus discebant. Deinde, ut ad nuptias 
ventum est, fit pactio, dos pemumeratur, desponsa 
virgo in ignotum prorsus conjugium, vel servitium 
potius abducitur, amicam fortasse filii nepotis, 
patris irati jussu, specie summotura. Quotus enim 
quisque virginis Atheniensis pater dicturus fiusset 
cum Chremete illo Terentiano, vel, ut verius dicam, 
Menandrio 

^<< At istuc periclum in fili& fieri, grave est." 

ac non potius cttm Simone 

** Nempe incommoditas denique hac omnis redit; 
" Si eveniat, quod Di prohibeant— discessio." 

Quam porro discessionem vulgi opinio, ut fit, 
liberam relinquebat viris, mulieribus opprobrio 
vertebat Tantum dotes ampl», et repudiatis 
rescribendae, viros uxoribus, quod aiunt, nuptos 
subinde exhibebant : quod Strepsiades ille Aris- 
tophanicus satis lepide in se ipso evenisse queritur. 
b2 

Verum, ne vincere non repugnantes videamur, 
Iscomachum audias Xenophonteum, maritum pal- 
marium, et sapientisB domesticssy vel Socratis ju- 
dicioy antistitem. Notus est omnibus fere locus, 
in quo ille uxorem suam adolescentulam, omnium 
ignaram, et feraB nuper captse instar obstupentem 
primo docet, eam ad liberos solum legitime pro- 
creandos, non amoris ergo esse ductam, deinde 
villics ac dispensatricis potius quam uxoris partes 
tradit, postremo monet, ut pigmentis abstineat, et 
venustatem potius vivam atque sinceram quaerat : 
sic futurum, ut minus ab ancillarum quftpiam 
summoveatur. Quinetiam de conjugii causis ac 
rationibus ita philosophatur, ut ne verbo quidem 
indicet, eas mulieri partes a natura tribui, ut 
maritum recreet laborantem, otiantem oblectet, 
iirmet in res adversas, dolores atque gaudia juxta 
cum eo participet, totum vitse curriculum ei dul- 
cius reddat atque honestius. Ne liberorum quidem 
educationem, primarium matris jus atque officium 
nisi tribus verbis attingit: idem de servis insti- 
tuendis prolixe disserit. Quid igitur? Nonne 
Demostheni fidem habeamus, qui seipsum et cives 
suos hunc in modum criminetur — reis fih iralgeis 
rj&ovrig ivsx ej^o/xev — ret^ Sf yvvalxa$ toS TraiSorroteia-iat 

Unde simal ordiri possumus, si quid de Hetsris 
magis necessarium dictu quam jucundum est. Nam 

cam nuptis pariter atque innuptis domo, ac prope 
cubiculo exire vetitum esset, cum alienorum om- 
nium conspectu atque coUoquio tam penitus inter- 
diceretur, ut in convivio videri certissimum babe* 
retur laesae pudicitiae argumentum, artium tamen 
et consuetudinis fcemineaB desiderium non potuit 
non hominibus tam emuncts naris aliquando 
suboriri. Sine his nimirum coenantibus putebant 
vina, marcebant ros8B. Itaque flagitiis per flagitia 
Bubventum est; omnesque mentium illecebrae, qu» 
in litteris, in sermonis jucunditate ac lepore posit» 
suDt, meretricibus transmiss». Cujus generis prin- 
ceps et exemplar exstitit Aspasia, ingenio atque 
doctrin& digna, quaB Periclis Oljmpii deliciae certe 
esset, magistra perhiberetur, cujusque in domum 
et convivia viri nonnuUi Athenienses uxores suas 
secum ducerent, illa scilicet, quae honeste tradi 
mos et opinio vetaret, a scortis clandestino per- 
cepturas. Adolescentium vero cum hetaeris con- 
suetudinem neque probro admodum versam fuisse 
constat, et in se ferme continuisse, quicquid amoris 
veri admitterent animi tam unice sui amantes. 
Conjugium liberale, amorum finis, malum neces- 
sarium, curarum et molestiarum initium, voluptatum 
ac prope vitae verae exitium. In promptu esset 
sexcenta proferre, qualia sunt illa 

yeyifMIKWf ov iyco K/ovtol Xi^nrarouvri rt 
xarffXivov ; 

QasBnam autem vulgo fuerit natursB muliebris 
opinio et verecundia, ostendent nobis ex alter^ 
parte Euripides, poeta maxime popularis, et qui 
professus fuerit se faeminas ad vivum pingere, 
ex alterft scriptores Comici. In Euripideis autem 
fabulis cum primas scelerum partes defendunt 
Phasdrarum ac Medearum immanitates, tum vix 
ducentos usquam versus perlegeris, quin aliquid 
de foeminarum imbecillitate, inconstantift, immo- 
destii vitiis ac flagitiis acerbius dictum inveneris. 
Neque ejus futffoyvnlav manifestam uUis machinis 
sustuleris, etiamsi idem naturae bonitate, et sensi- 
bus mollioribus, quorum nequaquam expers erat, 
identidem victus, in diversa transeat, et PhsBdram 
quodammodo Alcestide rependat. Comicis vero 
mulier animal est nequam, prodigum, edax, temu- 
lentum, mendax, AiraXi omnibus malis confertum, 
seris et claustris custodiendum atque comprimen- 
dum ne, quo suftpte naturft fertur, in omne genus 
libidinum erumpat. Facile videas escam auriculis 
improbis et insolentibus coUectam : facile sentias 
stolide et odiose exsultantes, dum, quas quotidie 
omni injuri& et contumeli& afficiunt, opprimunt^ 
depravant, deridendas iis et contemnendas assen- 
tator publicus propinat. 

Quorum numero haud scio an, si ipsius sen- 
tentiam spectes, eximendus sit Aristophanes, qui 
in fabulis suis nonnullis, satis iUis quidem per se 
detestandis, mulierum atque caritatum domesti- 

carum momentum auctum videtur velle, et ad 
mitigandos hominum furores et sananda patrias 
vulnera conversum. Quod vero quis foemineas 
iEschyli et Sophoclis personas nobis objiciat, 
animadvertendum est hos, contra atque Euripides, 
cum materie Heroicfi., Heroicos quoque mores 
assumere; jure poetarum servas in libertatem 
vindicare ; desiderio denique mederi potius, quam 
sententiam voti compotem includere. Quanquam 
non tacitum equidem reliquerim, Sophoclem, qu& 
erat serenae mentis amplitudiue et humanitate, 
uoum scriptorum Atheniensium naturam muliebrem 
et subtiles fcemineae indolis colores quasi benigno 
animo amplecti. Neque profecto non divinare 
licet cum in csBteris rebus atque officiis, tum in 
foeminarum cultu et existimatione exstitisse non- 
nullos Athenis natos, non Athenienses. Erant 
certe qui Sophistarum sBtate Socratem audirent, 
quorum grati& ille vitam suam vero impenderet. 
Quanquam vel nominato Socrate, continuo in 
mentem invadit acerba sane recordatio, illam, 
quam unam omnium maxime adesse oportuerat, 
cum is de Malo atque Falso morte demum trium- 
pharet, a supremo et divino illo viri coUoquio, ut 
indignam nimirum et molestam, summoveri. 
Verum haec utcunque fuerint, vulgi certe vel can- 
didioribus animis nuUam, credo, indignationem 
raovisset, si orator quispiam postquam viris patriae 

clarissimaB amorem et glorisB cupidinem igDeis 
sane verbis accendisset ad csesorum matres demum 
et uxores conversus putidum illud atque frigidum 
eliquasset, el U ^ ^el xa) yweuxslas n dgerriiy otrai v5v 
iv X^IS^^f etrovrai, /UrVi](r$ijvai, fipaxeia 7ragaivi<rei earav 
<niiJMV(o' TYis re yoiq irtca^omy^^ fua-^g ftij %8/f0(ri 
ysvia-dai vfMV ii^ya>ssi\ ^ U^a xal ij^ iv in^ IXax«OT0v 
dgerrig TFepi % tpoyow iv toT? aga-e(ri xXios ^. 

Neque porro haec verba earum, quae audirent, 
ulli non satis convenienter dicta videbantur. Adeo 
omnes iis elatioris spiritus igniculos, omnem dig- 
nitatis suae conscientiam quotidiana depravatio 
extinxerat : adeo vel qusB optimas essent nihil sibi 
spei aut voti nihil officii aut laudis a natura datum 
credebant, nisi unius arbitrio servire, genus pro- 
pagare, texere, silere. Quam in sententiam mulier 
quaedam interrogata, quomodo laudem asseqai 
speraret, respondisse fertur Homeri verbis 

I9T0V l9roi;^OjX6Vi] xa) fjKOv Aep^Of avriooKra. 

Itaque virtutis vere foemineae aut conjugalis ex- 
emplum, qualia apud Romanos permulta exsti- 
terunt, apud Athenienses, ne apud Gr«cos dicam, 
inveneris ferme nuUum. Mulierum autem vulgo 
quid reliquum fuisse credas nisi ut in eam pravi- 
tatis viam, quasi omnium opinionibus et ser- 
monibus designatam, ferrentur praecipites, et qu3& 



APUD VETERfiS ORiECOS CONDITIO ? 25 

affectibus et studiis altioribus omnino iracua9 
crederentur, libidinibus solum indulgendis tot» 
incumberent? Si documenta qusBras, ad Aristo- 
phanem te conferas oportet. Yidebis ibi, quas et 
per se verisimillima sunt, et nemo, nisi vera 
coram patribus et maritis prolaturus fiiisset; 
mentes vanas, sordidas, nugis et ineptiis penitus 
occupatas, morum protervitatem, sermonum ob- 
scoenitatem, sendle in dominos odium, conjura- 
tiones atque fraudes serriles. Deinde ancillae, 
quibuscum semper vivendum erat et colloquendum, 
paratsB flagitiorum omnium hortatrices et ministr&e. 
Neque sordida tantum et pudenda vitia, sed imma- 
nitatem quoque et feritatem quandam deprehendas 
in facinora identidem atrocissima, ca^des ac parri- 
cidia, erumpentem : quod in abjectissimis semper 
naturis, et belluarum simillimis fieri satis est 
compertum. 

Tum religiones etiam, quarum purior communitas 
mulierum animos solari nonnihil et excitare, easque 
cum viris aliquatenus connectere et aequare potuit, 
in diversa omnia magna saltem ex parte evaserunt. 
Quod PanathensBis quidem et Mysteriis Eleusiniis, 
civilibus illis, his quasi humanis sacris, interessent 
foBminsB, magnum erat: immo permagnum, si, 
quod plerique augurantur, Mysteriorum ea fuerit 
ratio, ut spes quasdam et notiones sublimiores 
quasi sparsos lucis abreptsB radios servarent et im- 

pertirent. Sacroruin autem vere muliebriun], ut 
Vigilianim Cereris, vis longe alia fuit. Quorum 
libertate et consuetudine raro concessft in foedis- 
simam licentiam abutebantur, et impias inter se 
superstitiones orgiis obscGBnis celebrabant. Utrum 
necne Dionysiis interfuerint fGeminsB, eruditiorum 
hominum litem, non nostrum est dijudicare. 

Bello denique Peloponnesiaco mulierum con- 
ditionem inter caBtera pessumdatam fuisse tum 
clare indicat Aristophanes, tum multa sunt unde 
conjectemur: quippe ubi omnibus in arctnm 
coactis familisB confunderentur, interirent studia 
rustica et domestica, viri foris militarent, domi in 
judiciis et comitiis viverent, et quasi publice men- 
dicarent, animorum denique glisceret ferocitas, 
moUes aditus intercluderentur. Tum eodem tem- 
pore, quod et ipsum domesticsB cujusque caritatis 
dirimendae erat, plurimos ad se trahebant illa 
partium sodalitia, omni natursB et consanguinitatis 
vinculo, teste Thucydide, praelata, in quibus 
certum aliquid atque ratum, rebus omnibus circa 
fluitantibus, conjurantium animi sibi tenere vide- 
bantur. Nec alio fortasse tendebant societates, 
quae plurimas delectationis tantum et conviviorum 
caus& eodem tempore instituebantur, hominibus, 
ut fit, inter miserias privatas atque publicas, in 
quotidiano fortunarum et capitum periculo vesane 
bacchantibus et comissantibus. 

Haec sunt ferme, quse de OraBcarum mulierum 
conditione enucleare potuimus. Operae tamen 
pretium est videre quaenam de hac re cogitaverint 
ac senserint qui ex ipsis Graecis ingeniosissimi 
exstiterint. De Euripide quidem, philosopho 
scenico, jam antehac verba fecimus. Qui dum 
in illa, quam circum se videt, societatis humanae 
ratione acquiescit, nec mutandam eam, sed perfi- 
ciendam statuit, nihil omnino, si ad calculos eum 
revocesy de fceminarum institutione praecipit, nisi 
ut arctius ac diligentius custodiantur. Itaque hoc 
nusquam non agit hujusmodi locos proferendo 

avTO tout' l^eAxgTai 



xuKoos oocoiuVy ^Ti$ ovx evhv fjJvei, 



£t 



aXA' owFOT, ot/fTOTy ov yeig eWivo^ egw 
^§ri Tovs ye vouv «p^ovraj, olj ecrnv t^v^, 
wgoj T^v ev oTxoij &\oypv efr^oiToiv euv 
yvvouxas' olItm yoig hHcKoiXot kolkoov. 

Plato autem et Aristoteles, ut decet, multo altius 
rem movent. Sentit uterque scientiam politicam, 
quod ad foeminas attinet, graviter claudicare, 
partem civitatis dimidiam quasi inutilem et super- 
vacaneam trahi, nuU^ educatione aut disciplini a 
rerumpublicarum conditoribus dignatam, nihil ad 
felicitatem publicam conferentem, nihil inde per- 

cipieDtetD, inter civium otium liberale et servorum 
opera, nuUo proprio officio, mediam pendentem. 
Itaque pro se uterque et ratione suft morbo mani- 
festo mederi instituit. Plato errore fatali illo gentis 
SU8B9 ut salvft ejus majestate dicam, nimium im- 
butus, qui civitatis ergo homines, non hominum 
gratia civitatep institutam intelligaty vitam ac feli- 
citatem, nisi civilem, nullam relinquat, rerum na- 
turam disciplinsQ sua), non naturae disciplinam 
suam accommodare velit, eandem, ut animalium 
utriusque#generis, ita fceminarum ac virorum na- 
turam esse judicat, easdem porro virtutes, eadem 
officia; illas imbecillitate solum ab his differre. 
Itaque, cum ex animi sententia instituta fiin^ty 
impertit mulieribus tum liberale illud otium, miris 
operarii cujusdam populi adminiculis suffiiltumt 
tum educationem gymnasticam atque musicam, 
magistratus, studia bellica. Quam sententiam in 
Legum libro ita retractat, ut se nequaquam ex- 
pediat; .duas tantum pro ux\k civitates instituat, 
unam virorum, fceminarum alteram, utramque suis 
syssitiis atque gymnasiis, caeteroque felicitatis pub- 
licae apparatu juxta instructam. Quod vero om- 
nium est tristissimum, morum magister ille tam 
divinus, tam, prope dixerim, Christianus, dum 
nimio societatis vetitae appetitu flagrat, praeceps 
defertur iu nefandam illam mulierum communi- 
candarum rationem, quae, velut somnium quoddam 

prodigiosuni turbatissitno quoque tempore et aegro- 
tantibus hominum animis recursare solet. 

Aristoteles vero, ut qui naturse semper vestigiis 
insistat, felicius multo rem gerere videtur. Nam 
primo Ethicaro, CEconomicamy Politicam distin- 
guendo, Politiae formas plures admittendo, verba 
illa GrsBcis auribus inaudita proferendo &vtpoono$ tf 
^uo^ei avvivatrrixov /xaXAoy ^ iroXirixov, o<ra> wqiTepov xa) 
avayKOLiireqov oix/a toAsw^, etiamsi non ubique sibi 
consentiat, saltem se non eum esse ostendit, qui 
vitffi summam prorsus in ci?itate coUocet. Deinde 
amicitiam inter viros ac mulieres, ut non prima- 
riam, naturalem certe, nec tyrannicam, sed aristo- 
craticam ponit, diversas inter se mulierum ac 
virorum naturas statuit, diversas porro virtutes, 
sed ita diversas, ut in communem finem conten- 
dant. Idem vero, cum ad nodum ipsum tandem 
perventum est, finem eum physicum solummodo 
et oeconomicum describit, virtutes autem muliebres 
ita definit, ut parentium et imperantium tantum 
diversitates sequatur, deinde in modestisB ac tem- 
perantise, non virtutis actuosae, speciem et popu- 
larem illam cantilenam relabatur; yuva), yuval^i 
xo<r/xoy ^ <rlyri ^ggei. Araicitiae autem conjugalis 
notionem bene inchoatam adeo omittit, ut eam una 
vivendi appetitionem, sine quk amicitia perfecta 
esse nuUa potest, uxoribus prope eximendam ju- 
dicet. Materna vero jura atque officia, quibus 

exsequendis uterque philosophus multum se ex- 
pedire potuit, neuter nisi obiter attingit. 

Quodsi a philosophorum commentis ad exem- 
plaria illa, quae virtutis muUebris summa sibi effin- 
gere debuit gentis HellenicsB ingenium, Dearum 
nempe personas, te convertas, videbis, opinor, aut 
viragines, aut Minervam atque Junonem, aut ob- 
sccenas libidinum patronas, aut formas denique 
Orientalium numinum similes, et ab omnibus vivi 
ingenii coloribus, quibus Deorum imagines vigent, 
penitus abstractas. 

Ac vereor equidem ut Grseci, etiamsi legem sibi 
ingenitam sequendo permultos in hac re errores, fla- 
gitia permulta declinare potuissent, ad verissimam 
naturse muliebris existimationem unquam perventuri 
fuissent. Nam virtus Ethnica ferme virilis est, et 
cum e&, qufi irascimur, animi parte conjunctissima. 
Quod tum vocabula ipsa indicant, Virtus et eLgsT^^ 
nisi perperam de iis judicaverint etymologici, tum 
egregie confirmare videntur Aristotelis locus, foLvKx 
/UrEv ufi^coj kol) ri ahxeiv xoii to a&txelirdoii, et Magna- 
nimitatis, quasi virtutis omni numero absolutae, spe- 
cies ab eodem philosopho descripta: quae quantum 
a naturlL muliebri abhorreat nemo non videt. Nec 
in Theologift Ethnicft. uUum inerat subsidium. 
Itaque genus fcemineum nullft levatione aut per- 
fugio poenas Primi Sceleris servitute expendebat. 
Quam servitutem dominus pro arbitrio suo vel 

amore et humanitate tolerabilem, vel acerbitate 
miserrimam reddebat. Alioquin nihil usquam aut 
solatii aut auxilii erat. Quod mulier qusedam 
apud Euripidem satis ad vivum exprimit. 

Tum Judaeis quidem Legis Sacrosanctae obedientia) 
et rerum sacrarum communitas mulieres cum viris, 
cum liberis servos aequabat atque conjungebat. 
Nobis autem Christianis, nuntio demisso, quo 
summa quseque inter homines infimis post- 
ponantur, Heroica demum virtus est animi humi- 
]itas, fortitudo patientia, libertas servitium Dei; 
quibus natura muliebris nescio quo pacto vel ac- 
commodatior videlur esse quam virilis : quocirca 
nunc tandem nihil impedit, quominus justas suas 
in re humand partes, justam dignitatem et quasi 
lene ac benignum quoddam imperium foeminae 
obtinere possint. 

Quam gravibus autem suppliciis hanc mulierum 
depravationem luerint Graeci, explicare super- 
vacaneum est. Quam enim aetatem, quae studia, 
quos mores ill& peste caruisse credas ? Quse statim 
natos necesse est in matrum gremiis exceperit, 
per vitam ingeniorum servilium consuetudine 
dehonestaverit, senescentes denique et morientes 
solatio fraudaverit. Neque profecto publica illa 
felicitas, quae mulierum ac servorum miseriis in- 

nitebatur, dirempt& Decessitudinum catenft, per 
quam natura amorem sui cum amore patrise con- 
jugavit, cum nihil relictum esset in vita secretum 
aut sanctum aut plebiscitis non mutabile, per- 
manere uUo modo potuit. Quanto melius cum ad 
vitaB domesticae bonestatem et dulcedinem, tum ad 
officiorum civilium constantiam et gravitatem con 
ducebant Romana illa 

Quodsi pudica mulier in paxtem juvet 

Domum atque dulces liberos 
Sabina qualis, aut perusta solibus 

Pemicis uxor Appuli, 
Sacrum et vetustis exstruat lignis focum 

Lassi sub adventum viri. *" 

Tantum abest ut nobis desideranda sit rerum 
publicarum species illa tam luculenta, et omni 
numero expleta, et, prse civitate nostr^ tam per- 
plexa et incomposit^, primo quidem aspectu per- 
venusta: quasi Tragoedias illas artificiosas atque 
ang|is±^ cum fabulis conferas Shakesperianis, 

^\^Me oiH^, animorum omnium capacibus! Tan- 
tulara pas^reiao veritatis portionem exprimunt 

r^\-jilristo|elJfe;Verba Sroi^ rot xaroi yvvaixoig ^oSXo, 
^fX^ov J^N!« '^O 'qfuav ovx 8u8aijxovoS<ri ! 

^^^' ^ GOLDWIN SMITH, 

E COLL. MaGD. 



